অনুবাদ-চর্চ্চা/১০০ - উইকিসংকলন একটি মুক্ত পাঠাগার
অনুবাদ-চর্চ্চা/১০০
< অনুবাদ-চর্চ্চা
←৯৯
অনুবাদ-চর্চ্চা লিখেছেন রবীন্দ্রনাথ ঠাকুর
১০১→
4700অনুবাদ-চর্চ্চা — ১০০রবীন্দ্রনাথ ঠাকুর
১৬১০ খ্রীষ্টাব্দে Galileo ভেনিসের সেন্ট্‌ মার্কের গির্জ্জার উচ্চ ঘন্টামন্দিরের (Campanile) উপর আরোহণ করিয়া সমাগত অভিজাতবর্গ ও সেনেটর্‌দিগকে আপন নব-উদ্ভাবিত দূরবীক্ষণেযাগে দেখাইলেন যে, শুক্রগ্রহ কলাবিশিষ্ট, চন্দ্রে উচ্চ পর্ব্বতসকল আছে, তাহারা চন্দ্রের বক্ষে কৃষ্ণবর্ণ ছায়াপাত করে, কৃত্তিকা-নামক তারকাগুচ্ছে–সাতটি নহে–ছত্রিশটি তারা আছে এবং ছায়াপথ তারকায় রেণুময়।
কিন্তু শীঘ্রই গ্যালিলিওর বিরুদ্ধে যুদ্ধানল জ্বলিয়া উঠিল; ধর্ম্মাধ্যক্ষগণ দেখিলেন যে, প্রতিষ্ঠিত ধর্ম্মমত-সকল বিপদ্‌গ্রস্ত হইতেছে। তাঁহাকে শাস্ত্রদ্রোহিতা ও নাস্তিকতার অপরাধে অভিযুক্ত করা হইল। তাঁহার জ্যোতিষবিষয়ক আবিষ্কারের উপর অন্ধ-সংস্কারের জয়গৌরব তখনকার মতো সম্পূর্ণ হইল।
'https://bn.wikisource.org/w/index.php?title=অনুবাদ-চর্চ্চা/১০০&oldid=795979' থেকে আনীত
এই পাতা শেষ সম্পাদিত হয়েছে ১৪:১৬টার সময়, ১ জুলাই ২০১৭ তারিখে।